ચૂંટણી દરમિયાન હંમેશા સટ્ટા બજાર ખૂબ સક્રિય થઇ જાય છે. ક્રિકેટ મેચ દરમિયાન પણ આવી જ પરિસ્થિતિ જોવા મળે છે. આ વર્ષની ગુજરાત વિધાનસભા ચૂંટણીનું મહત્વ ખાસ વધ્યું છે, કારણ કે ગુજરાતમાં ભાજપ અને કોંગ્રેસ વચ્ચેની હરીફાઇ જોવા મળી રહી છે. વડાપ્રધાન નરેન્દ્ર મોદી લગભગ 14 વર્ષ ગુજરાતના મુખ્યમંત્રી રહ્યા હતા, આથી ભાજપ માટે આ ચૂંટણી પ્રતિષ્ઠાનો પ્રશ્ન બની છે. બીજી બાજુ, કોંગ્રેસના રાહુલ ગાંધી પણ રાજ્યમાં ચૂંટણી પ્રચાર માટે ખૂબ પ્રયત્નો કરતા જોવા મળી રહ્યાં છે અને તેમના પ્રયત્નો કેટલેક અંશે સફળ પણ થઇ રહ્યાં છે.